stanford-oval/wikipedia huggingface dataset:
טארמו פלטוקוסקי

| --- | --- |
אין תמונה חופשית
 לידה:  21 באפריל 2000 (בן 24) ואסה, פינלנד 
 מוקד פעילות:  הונג קונג, טולוז, ברמן, לטביה, רוטרדם
 מקום לימודים:  אקדמיית סיבליוס 
 עיסוק:  מנצח, פסנתרן, מלחין
 סוגה:  מוזיקה קלאסית
 כלי נגינה:  פסנתר 
 חברת תקליטים:  דויטשה גרמופון 
 שיתופי פעולה בולטים:  התזמורת הפילהרמונית של הונג קונג  תזמורת הקפיטול הלאומית של טולוז  התזמורת הפילהרמונית הקאמרית הגרמנית של ברמן
 פרסים והוקרה:  Opus Klassik (2023) 
 
טארמו פלטוקוסקי (בפינית: Tarmo Peltokoski; נולד ב-21 באפריל 2000) הוא מנצח, פסנתרן ומלחין פיני.
לימודים

טארמו פלטוקוסקי נולד בואסה, הוא ממוצא פיני מצד אביו וממוצא פיליפיני מצד אמו. הוא התחיל ללמוד נגינה בפסנתר בגיל 8 בבית הספר המוזיקלי קולה-אופיסטו בעיר הולדתו.
בגיל 14, אביו של טארמו פלטוקוסקי פנה למנצח יורמה פאנולה, כדי לקבל את בנו ללימודי ניצוח. במהלך כיתת אמן השנתית בוואסה, פגש פאנולה את פלטוקוסקי, ולאחר מכן קיבל אותו כתלמיד פרטי לניצוח למשך ארבע השנים הבאות.
הוא למד בקונסרבטוריון להלחנה בהלסינקי ובתיכון "עירה" למבוגרים, אך מאוחר יותר עזב את הלימודים כדי להגשים את שאיפותיו. בשנת 2017, הוא השתתף בתחרות הפסנתר הבינלאומית ע"ש מאג'לינד. הוא ניגן את האטיוד "רשמים נאו-קלאסיים" שכתב בעצמו בסיבוב הראשון של התחרות, אך הודח לפני חצי הגמר.
טארמו פלטוקוסקי המשיך בלימודי המוזיקה באקדמיית סיבליוס, שם היו מוריו לניצוח סאקארי אוראמו, האנו לינטו, יוקה-פקה סאראסטה, ואסה-פקה סאלונן.
קריירה

במהלך סגר הקורונה, התזמורת הפילהרמונית הקאמרית הגרמנית בברמן הזמינה את פלטוקוסקי להופעת ניצוח אורח בסוף שנת 2020, בהמלצת פקה קואוסטו ואירו רנטלה. פלטוקוסקי ניהל לראשונה את התזמורת כהופעת אורח בקונצרט ציבורי ביוני 2021. בינואר 2022, מינתה התזמורת את פלטוקוסקי למנצח האורח הראשי שלה, המנצח הראשון שזוכה בתואר הזה בהיסטוריה של התזמורת.
בינואר 2022, פלטוקוסקי ניצח לראשונה על התזמורת הסימפונית הלאומית של לטביה. במאי 2022, הודיעה התזמורת על מינויו של פלטוקוסקי כמנהל המוזיקלי והמנצח הראשי הבא שלה, החל מעונת 2022 - 2023.
במאי 2022, טארמו פלטוקוסקי ניצח לראשונה על התזמורת הפילהרמונית של רוטרדם. על בסיס הופעה זו, הודיעה תזמורת רוטרדם על מינויו של פלטוקוסקי כמנצח אורח ראשי הבא שלה, החל מעונת 2023 - 2024, עם חוזה ראשוני של 4 שנים.
בספטמבר 2022, פלטוקוסקי ניצח לראשונה על תזמורת הקפיטול הלאומית של טולוז. הוא חזר להופעה נוספת כמנצח אורח באוקטובר 2022. בדצמבר 2022, הודיעה תזמורת טולוז על מינויו של פלטוקוסקי כמנהל המוזיקלי הבא שלה, החל מעונת 2025- 2026, עם חוזה ראשוני של ארבע עונות. הוא נושא את תואר המנהל המוזיקלי המיועד בעונת 2024 - 2025.
בינואר 2023, טארמו פלטוקוסקי עשה את הופעת הבכורה שלו כשניצח על תזמורות בצפון אמריקה עם התזמורת הסימפונית של סן דייגו והתזמורת הסימפונית של טורונטו. באוקטובר 2023, פלטוקוסקי חתם על חוזה הקלטות עם דויטשה גרמופון. אלבום הבכורה שלו עבור החברה יצא לאור במאי 2024, עם התזמורת הפילהרמונית הקאמרית הגרמנית של ברמן, בהקלטות של סימפוניות מאת מוצרט.
טארמו פלטוקוסקי ניצח לראשונה על התזמורת הפילהרמונית של הונג קונג ביוני 2023. ביולי 2024, הודיעה התזמורת על מינויו של פלטוקוסקי כמנהל המוזיקלי הבא שלה, החל מעונת 2026 - 2027, עם חוזה ראשוני של ארבע שנים. הוא נושא את תואר המנהל המוזיקלי המיועד בעונת 2025 - 2026.
תחנת הרדיו Classic FM בחרה בטארמו פלטוקוסקי כאחד מ-30 "הכוכבים העולים" שלה לשנת 2024.
בנובמבר 2024 ניצח לראשונה על התזמורת הפילהרמונית הישראלית.
מיצירותיו

"מסתורין" (לפסנתר סולו)
"רשמים נאו-קלאסיים" (אטיוד לפסנתר סולו)
"כישוף" (אימפרוביזציה לפסנתר סולו)
"נפש" (לרביעיית מיתרים)
אימפרוביזציה על הסימפוניה מס' 35 "האפנר" של מוצרט
אימפרוביזציה על הסימפוניה מס' 40 של מוצרט
אימפרוביזציה על הסימפוניה מס' 36 "לינץ" של מוצרט
דיסקוגרפיה של בריטני ספירס
אלבומים > אלבומי אולפן

| שם | פרטי אלבום | מיקומי שיא> ארצות הברית  | מיקומי שיא> אוסטרליה  | מיקומי שיא> קנדה  | מיקומי שיא> צרפת  | מיקומי שיא> גרמניה  | מיקומי שיא> אירלנד  | מיקומי שיא> יפן  | מיקומי שיא> הולנד  | מיקומי שיא> שווייץ  | מיקומי שיא> בריטניה  | תואר | מכירות |
| --- | --- | --- | --- | --- | --- | --- | --- | --- | --- | --- | --- | --- | --- |
| ...Baby One More Time |  יצא לאור: 12 בינואר 1999  חברת תקליטים: Jive | 1 | 1 | 1 | 4 | 1 | 3 | 4 | 1 | 1 | 10 |  ארצות הברית: 14× פלטינה (יהלום)  אוסטרליה: 4× פלטינה  קנדה: יהלום  צרפת: 2× פלטינה  גרמניה: 3× זהב  שווייץ: פלטינה  בריטניה: 3× פלטינה  אירופה: 4× פלטינה |  בעולם: 30,000,000  ארצות הברית: 12,144,000 |
| Oops!... I Did It Again |  יצא לאור: 16 במאי 2000  חברת תקליטים: Jive | 1 | 1 | 1 | 1 | 1 | 1 | 2 | 1 | 1 | 1 |  ארצות הברית: 10× פלטינה (יהלום)  אוסטרליה: 3× פלטינה  קנדה: 5× פלטינה  צרפת: פלטינה  גרמניה: 3× פלטינה  שווייץ: 2× פלטינה  בריטניה: 3× פלטינה  אירופה: 4× פלטינה |  בעולם: 25,000,000  ארצות הברית: 10,411,000 |
| ‏Britney |  יצא לאור: 5 בנובמבר 2001  חברת תקליטים: Jive | 1 | 4 | 1 | 2 | 1 | 3 | 4 | 11 | 2 | 4 |  ארצות הברית: 5× פלטינה  אוסטרליה: 2× פלטינה  קנדה: 3× פלטינה  צרפת: פלטינה  גרמניה: פלטינה  שווייץ: פלטינה  בריטניה: פלטינה  אירופה: 2× פלטינה |  בעולם: 15,000,000  ארצות הברית: 4,988,000 |
| In the Zone |  יצא לאור: 16 בנובמבר 2003  חברת תקליטים: Jive | 1 | 10 | 1 | 1 | 1 | 1 | 3 | 4 | 4 | 13 |  ארצות הברית: 4× פלטינה  אוסטרליה: פלטינה  קנדה: 3× פלטינה  צרפת: פלטינה  גרמניה: פלטינה  שווייץ: פלטינה  בריטניה: פלטינה  אירופה: פלטינה |  בעולם: 10,000,000  ארצות הברית: 3,000,000 |
| ‏ Blackout |  יצא לאור: 26 באוקטובר 2007  חברת תקליטים: Jive | 2 | 3 | 1 | 2 | 10 | 1 | 4 | 14 | 4 | 2 |  ארצות הברית: פלטינה  אוסטרליה: 2× פלטינה  קנדה: פלטינה  צרפת: זהב  בריטניה: פלטינה |  בעולם: 3,000,000  ארצות הברית: 1,000,000 |
| Circus |  יצא לאור: 28 נובמבר, 2008  חברת תקליטים: Jive | 1 | 3 | 1 | 3 | 9 | 2 | 5 | 10 | 1 | 4 |  ארצות הברית: 2× פלטינה  אוסטרליה: 2× פלטינה  קנדה: 3× פלטינה  צרפת: זהב  גרמניה: זהב  שווייץ: זהב  בריטניה: פלטינה |  בעולם: 5,000,000 1,700,000 ארצות הברית: 1,700,000 |
| ‏Femme Fatale |  יצא לאור: 25 במרץ 2011  חברת תקליטים: Jive | 1 | 1 | 1 | 4 | 10 | 4 | 9 | 7 | 2 | 8 |  ארצות הברית: 2× פלטינה  אוסטרליה: פלטינה  קנדה: פלטינה  צרפת: זהב  גרמניה: זהב  שווייץ: זהב  בריטניה: זהב |  ארצות הברית: 750,000  בעולם: 2,000,000 |
| ‏Britney Jean |  יצא לאור: 3 בדצמבר 2013  חברת תקליטים: RCA | 4 | 12 | 7 | 21 | 20 | 15 | 22 | 28 | 9 | 34 |  קנדה: זהב  ארצות הברית: זהב |  ארצות הברית: 209,000  בעולם: 1,000,000 |
| ‏Glory |  יצא לאור: 26 באוגוסט 2016  חברת תקליטים: RCA | 3 | 4 | 4 | 6 | 3 | 1 | 8 | 12 | 4 | 2 |  אירלנד: זהב  קנדה: זהב |  |
אלבומים > אלבומי אוסף

| Title | פרטי אלבום | מיקומי שיא> ארצות הברית  | מיקומי שיא> אוסטרליה  | מיקומי שיא> קנדה  | מיקומי שיא> צרפת  | מיקומי שיא> גרמניה  | מיקומי שיא> אירלנד  | מיקומי שיא> יפן  | מיקומי שיא> הולנד  | מיקומי שיא> שווייץ  | מיקומי שיא> בריטניה  | תואר | מכירות |
| --- | --- | --- | --- | --- | --- | --- | --- | --- | --- | --- | --- | --- | --- |
| Greatest Hits: My Prerogative |  יצא לאור: 9 נובמבר, 2004  חברת תקליטים: Jive Records | 4 | 4 | 3 | 1 | 4 | 1 | 1 | 7 | 6 | 2 |  ארצות הברית: פלטינה  אוסטרליה: 2× פלטינה  קנדה: פלטינה  בריטניה: 2× פלטינה  אירופה: פלטינה |  בעולם: 5,000,000  ארצות הברית: 1,395,000 |
| The Singles Collection |  יצא לאור: 10 נובמבר, 2009  חברת תקליטים: Jive | 22 | 23 | 19 | — | 80 | 30 | 8 | 77 | 51 | 38 |  אוסטרליה: זהב  בריטניה: זהב  קנדה: זהב |  בעולם: 755,000  ארצות הברית: 172,000 |
| The Essential Britney Spears |  יצא לאור: 20 באוגוסט 2013  חברת תקליטים: Legacy Recordings | — | — | — | — | — | — | — | — | — | — |  |  |
אלבומים > אלבומי רמיקס

| Title | פרטי אלבום | מיקומי שיא> ארצות הברית  | מיקומי שיא> אוסטרליה  | מיקומי שיא> קנדה  | מיקומי שיא> צרפת  | מיקומי שיא> גרמניה  | מיקומי שיא> אירלנד  | מיקומי שיא> יפן  | מיקומי שיא> הולנד  | מיקומי שיא> שווייץ  | מיקומי שיא> בריטניה  | תואר | מכירות |
| --- | --- | --- | --- | --- | --- | --- | --- | --- | --- | --- | --- | --- | --- |
| ‏B in the Mix: The Remixes |  יצא לאור: 22 נובמבר, 2005  חברת תקליטים: Jive | 134 | — | — | 32 | — | — | 25 | — | — | 98 |  |  בעולם: 1,000,000  ארצות הברית: 123,000 |
| B in the Mix: The Remixes Vol. 2 |  יצא לאור: 11 באוקטובר 2011  חברת תקליטים: RCA Records | 47 | — | 53 | 57 | — | — | — | — | — | 171 |  |  ארצות הברית: 24,000 |
אלבומים > מיני-אלבומים

| Title | פרטי אלבום |
| --- | --- |
Britney & Kevin: Chaotic:  יצא לאור: 27 בספטמבר 2005  חברת תקליטים: Jive
אלבומים > פסקול

| Title | פרטי אלבום |
| --- | --- |
The Smurfs 2: Music from and Inspired By:  יצא לאור: 23 ביולי 2013  חברת תקליטים: RCA
אלבומים > מארזים (Box sets)

| Title | פרטי אלבום |
| --- | --- |
The Singles:  יצא לאור: 5 בספטמבר 2000  חברת תקליטים: סוני מיוזיק
...Baby One More Time / Oops!... I Did It Again:  יצא לאור: 26 בנובמבר 2002  חברת תקליטים: Zomba
In the Zone / Britney:  יצא לאור: 1 באוקטובר 2007  חברת תקליטים: סוני מיוזיק
Greatest Hits: My Prerogative / Live and More!:  יצא לאור: 8 בדצמבר 2008  חברת תקליטים: Jive
The Singles Collection – Boxset:  יצא לאור: 24 בנובמבר 2009  חברת תקליטים: Jive
Circus / Blackout:  יצא לאור: 19 באוקטובר 2010  חברת תקליטים: סוני מיוזיק
The Collection: Britney Spears:  יצא לאור: 13 בדצמבר 2011  חברת תקליטים: סוני מיוזיק
Oops! I Did It Again - The Best Of Britney Spears:  יצא לאור: 18 ביוני 2012  חברת תקליטים: סוני מיוזיק
Femme Fatale / Circus:  יצא לאור: 27 באוגוסט 2012  חברת תקליטים: סוני מיוזיק
Triple Feature:  יצא לאור: 9 באוקטובר 2012  חברת תקליטים: סוני מיוזיק
Playlist: The Very Best of Britney Spears:  יצא לאור: 6 בנובמבר 2012  חברת תקליטים: Legacy Recordings
In the Zone / Circus:  יצא לאור: 18 במרץ 2013  חברת תקליטים: סוני מיוזיק
Femme Fatale / Britney Jean:  יצא לאור: 14 באוגוסט 2015  חברת תקליטים: RCA/Legacy
סינגלים > סינגלים נוספים

| שם | שנה | מיקומי שיא> בילבורד הוט 100  | מיקומי שיא> קנדה  | מיקומי שיא> שוודיה  | תואר | אלבום |
| --- | --- | --- | --- | --- | --- | --- |
| "What's Going On"   (Artists Against AIDS אמנים נגד איידס) | 2001 | 27 | — | — |  | שירי צדקה |
| "S&M" (רמיקס)   (ריהאנה בשיתוף בריטני ספירס) | 2011 | 1 | 1 | 2 |  שוודיה: זהב |  |
| "Scream & Shout"   (will.i.am בשיתוף בריטני ספירס) | 2012 | 3 | 1 | 1 |  | Willpower# |
סינגלים > הופעות אירוח באלבומים

| שם | שנה | מיקומי שיא> בילבורד הוט 100  | מיקומי שיא> קנדה  | מיקומי שיא> שוודיה  | תואר | אלבום |
| --- | --- | --- | --- | --- | --- | --- |
| "Like a Virgin/Hollywood Medley"   (מדונה בשיתוף בריטני ספירס, כריסטינה אגילרה, מיסי אליוט) | 2003 | — | — | — |  | Remixed & Revisited |
| "Crazy"   (קווין פדרליין בשיתוף בריטני ספירס) | 2006 | — | — | — |  | Playing with Fire |
| "(Scream & Shout (Hit-Boy Remix"   (will.i.am בשיתוף בריטני ספירס, ליל ויין, שון קומבס והיט-בוי ,Waka Flocka Flame) | 2013 | — | — | — |  | Willpower# |
| "(SMS (Bangerz"   (מיילי סיירוס בשיתוף בריטני ספירס) | 2013 | 110 | — | 41 |  | Bangerz |
חנינא ליפא רבינוביץ'
מספריו בדפוס

אלה תולדות אנוש – והגיון לבו למיום צאתו את העיר נַעֲרֳן, כל ימי שבתו בְּגֵי חִזָיוֹן, עד עברו כְסָלוֹן, בֹּאכה קִבְרוֹת הַתַאֲוָה. נדפס בדפוס אלכסנדר גינז בוורשה, בשנת תרמ"א (1881).
זה דוד וזה רעו – או שני רעים במלחמת לָמִּיַא הלא היא כתובה בספר דברי הימים. נדפס בשנת תרמ"ג (1883) בדפוס גאורג ברג בווינה.
מספריו בכתב יד

תרמ"ה (1885): אחיךָ העברי או העבריה - פואמה
תרמ"ז (1887): אלה תוצאות הרעה - שיר עיוני בשלוש מחלקות
תרמ"ח (1888): בקרובי אקדש
מחברת העתקותיו זיכרון בספר הכוללת מכתבים, מאמרים, תרגומים ושירים נחתמה ב-3 במאי 1890.
תרנ"א (1891): תוחלת ממשכה – שיר פֹּרֵט (Hypotypose) בשני חלקים
תרנ"ז (1897) אמן הפלא
לקריאה נוספת

זיכרון לאחד מראשוני דור ההשכלה, הארץ, כ"ט בניסן תרצ"ו (1936)
בכרך יב' של כתב העת 'דחק' (2020) הוקדש מדור התוודעות נרחב ליצירתו של חל"ר ובו נכללו הכתבים הבאים: יהושבע סמט־שינברג – לתולדות חייו של משורר השכלה נשכח • חנינא ליפא רבינוביץ' – מתוך כתב היד אמן פלא • חנינא ליפא רבינוביץ' – מתוך כתב היד 'תוחלת ממושכה' • חנינא ליפא רבינוביץ' – מתוך כתב היד 'אלה תוצאות הרעה' • חנינא ליפא רבינוביץ' – יוצר לשבת הגדול – מתוך כתב היד 'בקרובי אקדש' • חנינא ליפא רבינוביץ' – מתוך כתב היד 'זיכרון בספר': תחילת העתקת המחזה השעקספירי ריטשארד השלישי • יהודה ויזן – למה ליפא? (ההדירו מכתב־יד: יהושבע סמט־שינברג, יהודה ויזן)
פרנס הלס

| --- | --- |

 לידה:  שנות ה־80 של המאה ה־16 אנטוורפן, ארצות השפלה הספרדיות 
 פטירה:  26 באוגוסט 1666 הארלם, הולנד 
 מקום קבורה:  כנסיית באוו הקדוש בהארלם 
 לאום:  הולנדים 
 זרם באמנות:  בארוק, תור הזהב של הולנד 
 הושפע על ידי:  ואן מנדר 
 יצירות ידועות:  The Banquet of the Officers of the St George Militia Company in 1616, Laughing boy, Young Man and Woman in an Inn, Portrait of a young man with a skull, Merrymakers at Shrovetide, Regentesses of the Old Men's Alms House, Militia Company of District XI under the Command of Captain Reynier Reael, Jester with lute, A Militiaman Holding a Berkemeyer, Known as the ‘Merry Drinker’, Peeckelhaeringh, Regents of the Old Men's Almshouse, אביר צוחק, The Officers of the St George Militia Company in 1639, שני נערים צוחקים עם כוס בירה, Malle Babbe, Portrait of Dorothea Berck, The Officers of the St Adrian Militia Company in 1633, Portrait of Isaak Abrahamsz. Massa, Willem van Heythuysen posing with a sword 
 בן או בת זוג:  Anneke Hermansz (1610–?)  Lysbeth Reyniers (12 בפברואר 1617–?) 
 צאצאים:  Harmen Hals, Nicolaes Hals, Adriaentje Hals, Reynier Hals, פרנס הלס הבן, יאן הלס, יאקוב הלס 
 
פרנס הלס (בפלמית: Frans Hals;‏ סביבות 1582 – 26 באוגוסט 1666) היה צייר הולנדי בזמן תור הזהב של הולנד. הלס היה בעיקר צייר דיוקנאות.
ביוגרפיה

ישנו מידע מועט בלבד על חייו של הלס. הוא נולד בסביבות 1582, כנראה באנטוורפן. ב-1585, לאחר שאנטוורפן נכבשה בידי ספרד במלחמת שמונים השנה, עברה משפחתו להארלם שבמרכז ארצות השפלה (כיום בהולנד), ושם חי כל ימיו.
הוא למד ציור אצל הצייר הפלמי קרל ון מנדר (1548-1606), שנמלט גם הוא מהספרדים, אולם רעיונותיו של מנדר לא מופיעים ביצירתו של הלס. יצירתו המוקדמת ביותר של הלס המוכרת כיום היא "יקובוס זאפיוס", ציור משנת 1611. ה"פריצה" שלו התרחשה ב-1616 עם דיוקן קבוצתי בגודל מלא בשם "משתה הקצינים של המיליציה של סט. ג'ורג'".
היסטוריונים דיווחו כי הלס התעלל באשתו הראשונה, אנקה הרמנס (Anneke Hermansz או Annetje Harmensdochter Abeel), והיא מתה בשנת 1616. עם שני ילדים מאנקה, הלס נישא לליסבט ריינירס (Lysbeth Reyniers) ב-1617, והיו להם שמונה ילדים. מסופר כי הלס היה חובב הטיפה המרה, ובשל כך הגיע לחברתם של אנשים מפוקפקים.
אף על פי שהיה ביקוש לעבודתו במשך כל חייו, הוא סבל מקשיים כלכליים. בנוסף לציור עבד גם כסוחר אמנות וכמשחזר יצירות אמנות. נושיו גררו אותו מספר פעמים לבית-המשפט, ובשנת 1652 מכר את כל רכושו כדי ליישב חוב לאופה. רשימת הציוד שנמכר כוללת רק שלושה מזרנים וכרים, מזנון, שולחן וחמש תמונות. בשנת 1664 התקיים מקצבה עירונית כשהוא חסר-כל.
בתקופה בה נלחמה האומה ההולנדית על עצמאותה שהה הלס בחברת הגילדות הצבאיות. הוא היה גם חבר ב"לשכת הנואמים", וב-1644 יושב-ראש תאגיד הציירים של הארלם.
הוא מת ב-1666 ונקבר בכנסיית סט. בּאבוֹ שבעיר. אשתו מתה מאוחר יותר בבית-חולים מסיבה לא ברורה, לאחר שיצאה לבקש עזרה ממוסדות צדקה.
קריירה אמנותית

הלס נודע בעיקר בזכות הדיוקנאות שצייר, בעיקר של אזרחים עשירים. הוא צייר גם דיוקנאות קבוצתיים גדולים, רבים מהם של אנשי המשמר האזרחי. הוא צייר בסגנון הבארוק, עם ריאליזם מפורט. ציוריו מציגים את השכבות השונות בחברה אליהן הגיע במהלך חייו - משתאות או מפגשים של קצינים, ציידים, אנשי גילדות, אדמירלים, גנרלים, ראשי-ערים, סוחרים, עורכי-דין, וגם פקידים, שחקנים נודדים, זמרים, אצילים, מוכרות דגים וגיבורים מקומיים. בדיוקנאות קבוצתיים, כמו "הקשתים של סט. האדריאן", לכד הלס כל דמות באופן שונה. הפנים מוצגים באופן טבעי וקל לזיהוי, עם הבעות פנים שונות ומאפיינים ברורים.
מורהו הראשון באנטוורפן היה כנראה ון נורט, אולם הוא עבר לסטודיו של הצייר וההיסטוריון קרל ון מנדר (היו ברשותו של הלס כמה יצירות של מנדר, שנמכרו כחלק ממכירת רכושו ב-1652). במהרה שיפר את שיטות הציור של ימיו, ושחרר את עצמו אט-אט מכבלי המסורת.
סגנון הציור שלו השתנה עם השנים. צבעים מלאי חיים הוחלפו עם הזמן ביצירות בהן שולט גוון אחד. מ-1641 גילה נטייה להגביל את מגוון הצבעים שלו, ולרמוז על צבע במקום להשתמש בו ממש. בהמשך חייו השתלטו על היצירות גוונים כהים, אפילו שחורים. משיחות המכחול שלו הפכו חופשיות יותר, והפרטים הקטנים איבדו מחשיבותם לטובת הרעיון הכללי. ובעוד שיצירותיו המוקדמות הקרינו שמחת חיים, הרי שבדיוקנאות מאוחרים יותר הדגיש את מעמדם וחשיבותם של נושאי הציור.
בשל ההתאמה בין שינוי הסגנון לבין העוני שפקד אותו, יש היסטוריונים הטוענים כי אחת הסיבות (ואולי אף הסיבה העיקרית) למעבר לגוונים מועטים ולציור בשחור-לבן היה מחירם של הצבעים.
הכרה מאוחרת

המוניטין של הלס דעך לאחר מותו, ובמהלך מאתיים שנה הוא נחשב כה שולי עד כי כמה מציוריו, שבמאה ה-21 נחשבים ליצירות מופת, נמכרו בתקופתו במכירות פומביות בעבור פרוטות. קרנו שבה ועלתה באמצע המאה ה-19. עם עליית קרנו בא גם זינוק במחירי התמונות, ותמונות שנמכרו בעבר תמורת ליש"ט בודדים נקנו כעת תמורת אלפי ליש"ט.
בין 1870 ל-1920 שימשו הדיוקנאות שצייר כמודלים לציירי דיוקנאות. הצייר הצרפתי אדואר מאנה הושפע רבות מהלס. רבים מציוריו נמכרו לאספנים אמריקאיים, שהעריכו את גישתו הלא-ביקורתית לעושר ולמעמד. מבחר מיצירותיו מוצג במוזיאון פרנס הלס בהארלם שבהולנד ובגלריית האמנות גילדהול בלונדון.
גלריה

"ליצן עם קתרוס (1620–1625), מוזיאון הלובר
"דיוקן הנישואין של איזק מאסה וביטריקס ואן דר לין" (1622), רייקסמוזיאום
"אביר צוחק (1624), אוסף וולאס
"הצוענייה" (1630-1928), מוזיאון הלובר
"מנהלי בית החולים סנט אליזבת" (1641)
חוגגי שרביטייד במוזיאון המטרופוליטן לאמנות
איש צעיר ואישה בפונדק במוזיאון המטרופוליטן לאמנות
פרנסואה ווטרס - ג'נטלמן הולנדי בבגלריה הלאומית של סקוטלנד
הוקאיי (קומיקס)

| --- | --- |

הוקאיי, כפי שהוא מופיע על עטיפה אלטרנטיבית לחוברת Civil War II #3 מיולי 2016. אמנות מאת פיל נובו
 סוג:  גיבור-על
 הוצאה לאור:  מארוול קומיקס
 הופעה ראשונה:  Tales of Suspense #57 (ספטמבר 1964)
 יוצרים:  סטן לי דון הק
 גילום הדמות:  ג'רמי רנר ("תור", "הנוקמים", "הנוקמים: עידן אולטרון", "קפטן אמריקה: מלחמת האזרחים", "הנוקמים: סוף המשחק" ו״הוקאיי".
 מידע
 שם אמיתי:  קלינטון "קלינט" פרנסיס ברטון
 כינויים:  הקשת הזהוב, דרדנייט, הצלף הטוב בעולם, גוליית, רונין.
 סטטוס:  פעיל
 מקום לידה:  וייברלי 
 מקצוע:  קשת
 כוחות:  ללא כוחות-על קשת מיומן, משתמש במגוון רחב של חצי תכסיס, אמן לחימה, סייף ואתלט אומן.
 כלי נשק:  חץ וקשת עם מגוון חיצי תכסיס
 כלי רכב:  "אופנוע השמיים"
 חבר בקבוצה:  האוונג'רס מהחוף המערבי
 חבר לשעבר בקבוצה:  האוונג'רס, האוונג'רס החדשים, האוונג'רס הסודיים, אוונג'רס רעיונות מתקדמים, דפנדרס, ת'נדרבולטס, S.H.I.E.L.D, אקדמיית האוונג'רס, שותף של קייט בישופ
 אזרחות:  ארצות הברית 
 דמויות קשורות
 משפחה:  מאק וברט בארטון (אבות קדמונים) הארולד ואדית' ברטון (הורים, מתים) צ'ארלס ברנרד ברטון (אח) ברברה מורס (גרושה)
 אויבים:  לוקי, קרוספייר, Trick Shot 
 
הוקאיי (באנגלית: Hawkeye, "עין הנץ") הוא דמות בדיונית של גיבור על המופיעה בחוברות הקומיקס ביקום מארוול קומיקס. דמותו הופיעה לראשונה בחוברת Tales of Suspense #57 מספטמבר 1964, ונוצרה על ידי הכותב סטן לי והמאייר דון הק.
הוקאיי הוא האלטר אגו של קלינטון "קלינט" פרנסיס ברטון, והוא משתמש בכישוריו הטבעיים ובמיומנותו הרבה כקשת כדי להילחם בפשע. הוא ידוע גם בכינויים "הצלף הטוב בעולם", "הקשת הזהוב", "דרדנייט", "גוליית" ו"רונין".
דמותו של הוקאיי מדורגת במקום ה-44 ברשימת גיבורי-העל הגדולים, לפי האתר IGN. את דמותו של הוקאיי בסרטי היקום הקולנועי של מארוול, ובפרט בסרטי הלייב אקשן "תור", "הנוקמים", "הנוקמים: עידן אולטרון", "קפטן אמריקה: מלחמת האזרחים" ו"הנוקמים: סוף המשחק", גילם השחקן ג'רמי רנר, ששב לגלם את הדמות בעיבוד הטלוויזיוני "הוקאיי" שעלה בשירות הסטרימינג דיסני+.
היסטוריה פרסומית

הוקאיי הוצג לראשונה כנבל בעל כורחו בחוברת Tales of Suspense #57 מספטמבר 1964, ולאחר שתי הופעות נוספות כנבל (#60, #64, דצמבר 1964 ואפריל 1965), הצטרף לשורות האוונג'רס בחוברת The Avengers Vol.1 #16 ממאי 1965. הוא הפך לחבר מן המניין והופיע למשך כל גלגוליה של הקבוצה בחמשת כרכיה (כרך ראשון, 1963-1996; כרך שני, 1997; כרך שלישי, 1999-2004; כרך שלישי, 2010-2012; וכרך חמישי, 2013 ואילך), כולל מהדורות מוגבלות וחוברות שנתיות וכן בליין אולטימייט אוונג'רס. בנוסף, דמותו של הוקאיי הייתה חברה בקבוצה במהלך קשת הסיפור "מלחמות סודיות" משנים 1984-1985.
הוקאיי הופיע בעקביות גם בקבוצת האוונג'רס מהחוף המערבי, שהחלה כמיני סדרה מספטמבר 1984 ונמשכה לסדרת חוברות בת 102 חוברות ושמונה חוברות שנתיות מאוקטובר 1985 ועד לינואר 1994. הוא גם כיכב כמעט בכל גיליון של Solo Avengers, שרצה למשך 40 חוברות מדצמבר 1987 ועד לינואר 1991.
בשנים 1998-2002, הוקאיי הופיע בחוברות #20-75 ובחוברת השנתית של קבוצת ת'נדרבולטס בכתיבתו של קורט בוזיאק ובאיורו של פביאן ניצ'זה. הוא השתתף באירוע הקרוסאובר "בית אם" מ-2005 והופיע בהמשך כרונין בחוברות New Avengers #26-64 ‏(2007-2010) ובאירוע הקרוסאובר "פלישה סודית" משנת 2008. אירוע קרוסאובר נרחב בשם "שלטון אפל" הביא להשתתפותו של הוקאיי בסדרות החוברות New Avengers: The Reunion #1-4, Dark Reign: The List - New Avengers #1 משנת 2009 וכן באירוע הקרוסאובר העוקב "מצור" משנת 2010.
הרפתקאות הסולו של הוקאיי כוללות אינספור הופעות בחוברות כ-Hawkeye Vol.1 #1-4‏ (1983 פגישתו הראשונה עם מוקינגבירד והנבל קרוספייר), Hawkeye Vol.2 #1-4‏ (1994), וכן Hawkeye: Earth's Mightiest Marksman #1 משנת 1998, כמו גם Hawkeye Vol.3 #1-8 בשנת 2003 ו-Hawkeye & Mockingbird #1-6 משנת 2010 (בה הופיע גלגולו הנוכחי של פנטום ריידר בדמותה של ג'יימי סלייד).
במשך השנים, הוקאיי הופיע כאורח בחוברות של גיבורי-על אחרים כדרדוויל (#99), הענק הירוק (#166), גוסט ריידר (#27) וקפטן אמריקה (#317, Captain America: Reborn #3-6) בין היתר.
ביוגרפיה בדיונית

קלינט ברטון נולד בווייברלי, איווה, ובגיל צעיר איבד את הוריו בתאונת דרכים. לאחר שש שנים בהן שהו בבית יתומים, הוא ואחיו ברני ברחו כדי להצטרף לקרנבל קרסון של הפלאים הנודדים. עד מהרה, קלינט צד את עינו של אמן החרבות אשר לקח את הנער הצעיר תחת חסותו. בעזרתו של טריקשוט, אמן החרבות אימן את קלינט להפוך לקשת מיומן. מאוחר יותר, קלינט מגלה כי אמן החרבות מועל בכספי הקרנבל. לפני שהוא יכול למסור אותו לרשויות, קלינט מוכה קשות ונשאר למות, מה שמאפשר לאמן החרבות להימלט. כמו כן, קשריו של קלינט עם אחיו ועם טריקשוט מתפוררים.
קלינט מאמץ את כישוריו כקשת והופך לאטרקציה המובילה של הקרנבל, תחת השם "הוקאיי: הצלף הטוב ביותר בעולם". לפני שהצטרף לקרקס של קוני איילנד, קלינט הופיע יחד עם הקרקס של טיבולדטס. הוא צפה באיירון מן וממנו שואב את ההשראה להפוך ללוחם בפשע, אולם עקב אי-הבנה הוא מואשם בגנבה וכולם מאמינים שהוא פושע. קלינט נמלט על חייו ופוגש לראשונה את האלמנה השחורה, מרגלת עבור ברית המועצות, בה הוא מתאהב. עבורה הוא גונב טכנולוגיה פרי פיתוחו של טוני סטארק. באחד הקרבות שלהם עם איירון מן, האלמנה השחורה נפצעת קשה וקלינט נמלט עימה כדי להציל את חייה. אולם לפני שהוא מצליח להביאה לבית חולים, היא נעלמת. קלינט מחליט להתחיל מחדש מאותו רגע.